VITAMIN LJ

Vrlo često

pitanje u mojoj glavi,

koji mi to vitamin

u organizmu fali?

Možda mi prijeti

čak i viroza,

al definitivno mi fali

ljubavna doza.

Vitamin „LJ“

meni treba,

vodit ću je -

odavde do neba.

Samo nek se

pojavi od nekuda,

to mi kaže

moja glava luda.

Vitamini su

potrebni svima.

Ali, taj „LJ“

negdje mi se skriva.

Neću više nikada

govoriti laži,

Samo mi pomozi !

I vitamin „LJ“ sa mnom potraži.

Bojan Cvijanović 8-2

Zaljubljeni žabac

Bio jednom jedan žabac, kojem se jako svidjela jedna žaba Mara. On se stalno okretao za ne bi li ga primijetila, ali ona nije rekla ni zdravo. Žabac se osjećao žalosno i nije ju mogao preboljeti.

Jednog dana žabac ponovo sretne Maru i pita je hoće li izaći sa njim. Žaba Mara pristane. Rekla je da će se sljedeći dan naći u parku , pored močvare. Žabac je došao, ali ona se nije pojavila.

Nakon par dana saznao je od drugih žaba da je Mara otišla u Njemačku s drugim žapcem.

Ali, jednoga dana stiglo je pismo u kome je pisalo:

„ Izvini, ali ti i ja nismo jedno za drugo. Nadam se da ćeš si jednog dana naći pravu ženu za tebe. Želim ti puno sreće.

Mara „

Tako je i bilo. Nakon par mjeseci, žabac je pronašao svoju pravu ljubav i oženio se njome.

Ali Maru nikad nije zaboravio.

Damir Mićanović 6-1

Vitamin „LJ“

 To je bilo jedne školske godine. Bio je to običan sat biologije. Činilo se da je sve u redu, moji prijatelji su sjedili u klupama i koncentrirali se na nastavu. Na odmoru su međusobno šaputali i nisu to dijelili sa mnom. To je značilo da je nešto o meni.

 „ Da li sam negdje pogriješila, da li sam nekoga povrijedila?“, pitala sam se. Tako zamišljena sam došla kući. I- u torbi sam pronašla nekakvo ljubavno pismo. Sve mi je postalo jesno,sve to šaputanje- oni su se čudili kako nisam pronašla pismo.

 Pisalo je: „ Dala si mi vitamin „LJ“,

 a bolestan nisam bio,

 ali sada sam za tobom bolestan

 i nisam to skrio.“

Bila sam u šoku- ali svidjelo mi se.

 Sljedeći dan su me djevojčice zezale i stalno pitale : „Da li si ozdravila?Da li ti je sladak vitamin „LJ“?“

Ignorirala sam ih, ali- ipak-zanimalo me od koga je pismo.

 Anonimno

Što sve ljubav može

Kad te ljubav obuzme

ti se zaljubiš.

Pa taj sretni događaj

uz šampanjac proslaviš.

Radovan Tešanović 6-1

Vitamin „LJ“

 Jedan dječak je bio zaljubljen u jednu djevojčicu.

 Ali ta djevojčica nije bila zaljubljena u njega.

Dječak je bio jako tužan. Razmišljao je što da uradi. Na pamet mu je pala čudna ideja – da izmisli vitamin „LJ“. To je i uradio.

 A, onda, jednog dana, prišunjao se do djevojčice i ubacio joj vitamin „LJ“ u sokić.

 Od tog dana i djevojčica je bila zaljubljena u njega.

 Nemanja Šoškoćanin 6-1

Zaljubljeni žabac

 Jedan mali žabac je dobio pozivnicu od zeke, da dođe na bal. Žabac se spremi, obuče svoje najsvečanije odijelo i pođe na bal.

 Na balu se zagledao u jednu lijepu žabicu , Doriju. Tu su još bili i roda Marijana, mačak Garfild i vjeverica Persida.

 Žabac je plesao sa lijepom žabicom Dorijom, zeko Peko sa vjevericom Persidom, a mačak Garfild sa rodom Marijanom.

 Kada su se vraćali kući, žabica je pala u veliku rupu, pa je žabac pronašao dugačak kanap i izvukao je. Otišli su žapčevoj kući. I ostali živjeti još dugo, dugo sretni i zaljubljeni najvećom mogućom žabljom ljubavi.

 Zlatko Dujković 6-1

Što sve ljubav može

Kad ti srce naglo,

lupati krene,

ti se sjeti samo mene.

I onda zbog ljubavi

raširi krila,

i budi ptica

šarena i mila.

Obleti zbog ljubavi

cijeli svijet,

zemaljsku kuglu,

najljepše selo,

i cijeli grad.

Nađi zbog ljubavi

u srcu tvom

tračak sunčeve zrake,

što te ujutro budi.

Traži i pronađi ljubav

i u srcima drugih ljudi.

Jer sve to ljubav može.

Jer sve je tu samo zbog ljubavi.

Ljubav je u tvojim očima sjaj.

Ljubav je moćna stvar.

Zato- nemoj uprskati

i napraviti kvar!

Nikolina Kondić 6-1

Vitamin „LJ“

Ljubav je radost

za tebe i majku,

ljubav je sreća

za djeda , za baku.

Ljubav je svuda,

lijevo i desno,

kao da ti govori-

volim te-

a to je nešto.

Za tu beskonačnu ljubav

jedan ti je lijek,

to je vitamin „LJ“,

otkriven je tek.

Kada ti srce kucne,

to kuca tik, tak

a ljubav je i odgovornost-

i nije posao lak.

Utjeha su riječi nježne,

što ti srce grije,

tad ti se cakle oči,

tada se srce smije.

 Zorana Oljača 6-1

Vitamin „LJ“

 Danas je u školu došao jedan učenik plavih očiju , žućkaste kose…Nisam mogla odoljeti da ga ne pogledam.

 Izgleda da sam se zaljubila.

 Od te ljubavi sam se razboljela. Vodili su me kod doktora, nije znao što mi je. Rekao je da ostanem kod kuće i pijem vitamine. Ali meni nije bilo bolje.

 Sjetila sam se da meni ne trebaju vitamini A,B,C… nego mi treba vitamin Lj.

 Pa sam se vratila u školu…..

 Katarina Lukić 6-1

Zaljubljeni žabac

Trebalo mi je mnogo vremena da skupim hrabrosti i da ti napišem ovo pismo.

 Ti možda naslućuješ da mi se sviđaš i da sam ja u tebe zaljubljen.

 Kada te vidim na odmoru u školi, ja sam najsretniji na svijetu. Tada svašta radim da bih skrenuo tvoju pažnju na sebe. Prijatelji mi kažu da izgledam kao zaljubljeni žabac, a meni to ne smeta jer sve što radim , radim zbog tebe.

 Nadam se da ćeš jednog dana i ti meni reći da si zaljubljena u mene, a dok se to ne desi, ja ću te i dalje krišom promatrati i biti tvoj dobar prijatelj.

 Srđan Nedić 6-2

Kad te cmoknem

Da te cmoknem,

ti bi u nesvijest pao.

I ne bi znao

što te snašlo.

Da te cmoknem,

ti bi postao

leptirić mali,

pa bi u svijet odletio

i vratio se ne bi.

 Nikolina Petrović 6-2

Zaljubljeni žabac

Postojao žabac jedan, bio vrlo

marljiv i vrijedan.

Ime mu je bilo Roki Ren.

Vrlo sladak i zaljubljen.

Imao je - samo jednu manu,

više od svega volio je Hanu.

Ali ona njega voljela nije,

srce svoje ona krije.

I tako je jednog dana

šetala žabica Hana

sasvim sama.

Susreli se žabica i žabac Roki

I prišli su si, pogledi duboki.

Ipak, tu nečega je bilo

ali veoma se brzo zbilo.

Žabica osjeti da joj srce ne da mira.

Taj žabac Roki - po duši joj svira.

Popustila žabica, popustio žabac.

„Sada se njih dvoje vole!“, doviknuo vrabac.

Luka Bosić 8-1

Kad te ja cmoknem

Kad te ja cmoknem,

misli mi lete, trebaju

mi za nervozu,

neke, možda, ljubavne

tablete.

Nekako se-

ne osjećam isto.

Volim te puno.

I još puta tristo!

Kad te ja cmoknem,

samo zvijezde vidim,

ali mi je neugodno,

pa se malko stidim.

Ali zato ipak znam,

ti si ravna najljepšem

cvijetu, tvoje su usne

najtoplije na svijetu.

Kada te ja cmoknem,

nije mi svejedno, ali

tada ipak, postanemo jedno .

 Uroš Cvijanović 8-1

Što sve ljubav može

 Ljubav je najljepša stvar koja se čovjeku može dogoditi. Ona nam daje mogućnost da volimo i budemo voljeni.

 Kad smo zaljubljeni i ta je ljubav uzvraćena, to je najljepši osjećaj. Problemi se sami rješavaju, ne mislimo glavom, već srcem. Sretni smo. Ljubav nosi razumijevanje, vjeru, nadu, brigu, sreću i prijateljstvo.

Pojam ljubavi je danas bezvrijedan. Mladim ljudima ona ne znači ništa što bi trebala značiti. Oni ljubav shvaćaju kao glupost, a ne kao najljepši i najbolji osjećaj.

 Majčinska i obiteljska ljubav su najvažnije na svijetu za svaku osobu. Ona nam pruža sigurnost, zaštitu, čuva nas od zla i pokazuje nam pravi put. Ta ljubav nam pomaže da sazrimo i utvrdimo razliku između dobra i zla i prenesemo to svojim potomcima.

Svi, koji su vidjeli i osjetili ljubav, znaju da se bez nje ne može živjeti.

 Sara Obradović 8-1

Vitamin „LJ“

 Moja simpatija je jedan dječak iz Dalja.

 Da, da, svi već to znate. On mene ne voli i to je to. Zato mi fali vitamina „LJ“.

 Zašto ga jednostavno nema u ljekarni u obliku šumeće tablete?

Ma ne, mi moramo sami pronaći ljubav. Ali to uopće nije lako, pogotovo kada su svi kul dečki zauzeti.

 Taj vitamin „LJ“ je stvarno rijedak primjer.

 Katarina Bošnjak 6-2

Zaljubljeni žabac

 Jedan žabac zaljubio se u prelijepu djevojku. Svi su mu se smijali kad ga vide, a nisu ni slutili da se iza tog ružnog žapca krije prelijepi princ, kao iz bajke.

 Jednoga dana, kod žapca je došla žaba Persa. Kada je odlazila kući, poljubila ga je. Kad ono…. On se pretvori u lijepog princa. On se zahvali Persi. Persa je začuđeno gledala.

 A on?

 On je tako sretan otišao kod svoje djevojke.

 Natalija Kovač

Najljepše ljubavno pismo

Pišem ti ovo pismo jer mi se sviđaš.

Pišem ti ovo pismo jer me često ne viđaš.

Pišem ti ovo pismo jer me usrećuješ.

Pišem ti ovo pismo jer me iznenađuješ.

Usrećuje me tvoja duša.

I sve to tvoj osmijeh pruža.

Kada te vidim, srce mi kuca sto na sat.

A kada me neko treba, ne mogu se odazvat.

Ne znam više što da ti kažem.

Jer mi se sviđaš i ja te ne lažem.

 Miloš Milojević 6-2

Zaljubljeni žabac

Zaljubio se žabac u žabicu malu.

Cijeli dan je skakao po putu uz baru.

Skakao je , skakao, hop, hop, hop,

srce je od ljubavi lupalo top, top, top.

Žabica se sakrila iza jednog grma.

Smijala se ha, ha, ha , kišna glista, kuma.

Zagrlio žabac, žabicu malu,

sada skupa skakuću po putu uz baru.

 Ognjen Đurđević 8-1

Najljepše ljubavno pismo

Ako jednom ostarim,

ako svemu dođe kraj,

i na nebo odletim,

voljet ću te znaj.

Znam da možda nisam

princ, da nemam neki

dar, imamo isto srce

a po tome se ljubav gleda.

Pa neka i nisam kralj,

moje kraljevstvo si ti.

I u tome je stvar-

još te volim i ljubim ja.

 Branislav Makrić 6-2

Što sve ljubav može

Svi mi, ljudi, na svijetu bar jednom upoznamo ljubav. Bilo roditeljsku, prijateljsku ili onu sa simpatijom. Bar jednom voliš ili si voljen.

 Meni ljubav puno znači. Odrastam znajući da sam voljen. Ono što dobijem od bližnjih , želim i dijeliti.

 Ljubav može sve. Ona ne poznaje granice, ne osuđuje i ne kažnjava. Ona zbližava ljude. Može nas uzdići do vrha svijeta, ali i baciti na koljena. Ona je pokretač svega, oslonac na koji možemo uvijek računati. Smisao života.

 Zato volimo i budimo voljeni, a to i jeste jedino bitni. Zar ne?

 Jovan Ilić 6-2

Vitamin „LJ“

Voljela sam jednog momka.

Više nego život svoj.

 Sudbina je tako htjela

da on više nije moj.

Ušao je u moj život.

I ja sam ga zavoljela.

Odavno je izašao, a

još ga nisam preboljela.

 Zorana Milić 6-2

Zaljubljeni žabac

Zaneseni žabac, jednog dana,

naišao na žabu, iz dućana.

Zaljubio se kao lud!

Pukao mu um!

A ta žaba, plastična je bila,

izgledala je kao prava vila.

Pričao joj žabac, ljubavne riječi,

ni plastika nije

mogla da ga spriječi.

Anastasia Pejaković 6-2

Vitamin „LJ“

Ljubav je život,

kroz koji te vozi pilot.

Pilot tvoj osjećanja.

Pilot tvojih svih neznanja.

Ma ljubav je sve

što ti život daje,

sve oči i duše

što u mraku sjaje.

Ljubav je kao latica ruže.

Mala, sjajna, sretna, bajna.

Može da boli i srce slomi,

može da plače i u tebe se skloni.

Ljubav je kao kiša.

Može da bude daleko,

blizu,svuda,

glasnija i tiša.

 Jovana Perić 8-2

Vitamin „LJ“

 Često se pitamo što je zapravo ta ljubav o kojoj svi pričamo…. Postoji li točna definicija ovog osjećaja ili ju samo možemo opisati?

 Grčka mitologija nam kaže da je čovjek stvoren sa četiri ruke, noge i dva lica, a da ih je bog Zeus odvojio bojeći se njihove moći. Dao nam je težak zadatak u pronalaženju naše druge polovice…. Često se upitam hoću li ja ikada naći svoju polovicu? Hoću li naći osobu koja će biti posljednja puzla u mojoj slici života? Hoću li naći osobu sa kojom ću provesti najluđu mladost i najljepšu starost? Hoću li dobiti potpunu dozu vitamina LJ , koja je svima potrebna?

 Nadam se da ću biti te sreće, jer nema ništa ljepše nego kad ti i sama pomisao na voljenu osobu izmami osmijeh . kada ti ništa u životu ne pada teško jer znaš da će uvijek tu biti osoba koja će ti davati snagu i želju za dalje; osoba koje će voljeti sve tvoje savršene nesavršenosti.

 I zato volim svako jutro i budim se sa osmijehom, jer znam da postojim i da negdje na ovome svijetu postoji i druga polovica moga srca.

 Aleksandra Samardžija 8-1

Vitamin „LJ“

Ljubav…

To je riječ zbog koje se okreće svijet.

Kada je voljena osoba uz nas, tada smo i mi sretni.

Ali, ponekad, dođu i tamni i teški dani. Tada se osjećamo usamljeno, nemamo s kime dijeliti ni tugu ni sreću.

Za takve dane usamljenosti, potreban nam je vitamin LJ.

Kao kakav mišićavi junak iz crtića, pomaže nam i u tim teškim danima.

Počnemo se osjećati kao mali, šareni leptirići.

Svaki teški korak se pretvori u ptičje skakutanje.

Svaki pogled na svijet ljepši je i vedriji.

Vidimo samo šarene glavice cvjetića, zelenu travu i zagrljene ljude.

Čujemo samo veseli smijeh.

A najljepši trenutak koji nam vitamin LJ može pružiti je kada je nečija ruka u ruci osobe kojoj je on drag.

Tada znamo da nismo sami.

 Tatjana Simić 6.

Vitamin LJ

Svatko ponekad

treba vitamin LJ.

Pa čak i srce

najtvrđe.

I nama dječacima

što se važni pravimo,

bez vitamina Lj

ne možemo.

Ni kad pijemo ni kad slavimo.

Svi možda mogu bez vitamina

A, BE, CE, DE.

Ali bez vitamina Lj

nitko, baš nitko ne!

Đorđe Drobić 8-2

Vitamin LJ

Kao i svaka druga djevojčica i ja sam imala simpatiju. Sviđao mi se, ali me jednog dana prestao zanimati. Jednostavno, nisam posvećivala pažnju simpatiji, nego igri.

 Družila sam se sa prijateljima, igrala, igrala. A onda, jednog dana, igra mi je dosadila. Umjesto igre, ležala sam na krevetu i razmišljala što da radim, ali sve mi je bilo dosadno.

 U posjet mi je došla sestra. Ona me razumjela i rekla: „ Tebi nedostaje vitamina LJ!“.

Pitala sam je : „ Vitamin LJ? Zar to postoji?“.

„Pa naravno, to je vitamin LJUBAVi!“, rekla je .

„Hmmm, samo se trebam zaljubiti, to će bar biti lako….“, pomislila sam .

 Vanja Skokić 6-2

Vitamin LJ

 Kažu doktori, pogotovo meni, ovako mršavom : „ Trebaš piti vitamine a , b c,d…Znaš dobri su za krv, imunitet, protiv prehlade…“

 I onda me kljukaju kojekakvim sirupima, šumećim tabletama, kapsulama u bojama… I pored toga ostajem mršav i blijed.

Jedan dan dođe kod nas u goste djeda Vaso. Sluša on o mom zdravlju i vitaminima, klima glavom, čas potvrdno, čas odmahuje. Kad je uspio doći do riječi, izusti: „ Ma njemu treba vitamin Lj, nek on sebi nađe curu, sve probleme će riješiti. Taj vitamin je starinski lijek, koji pomaže u svim vrstama bolesti. Liječi prehladu jer ljubav grije, krv teče venama brže, srce sigurno ne može zakazati jer radi ubrzano“.

Poslije sam razmišljao o tome kako je djeda Vaso vjerojatno u pravu, samo je zaboravio da sam još premali za vitamin LJ. Pričekat ću još koju godinu, jer mislim da tom vitaminu rok neće isteći.

 Bojan Puvača 6-2

Vitamin LJ

 Svako voće i povrće sadrži jedan ili više vitamina. One koje znam su a,b,c ..No, da li postoji još jedan vitamin? Pitanje je na koje ćete saznati odgovor.

 U nekom dalekom selu živjela je djevojčica Ljubičica. Svi su je znali po dugim žutim pletenicama i plavim očima, koje su uvijek imale neobičan sjaj.

Jednog dana, djevojčica se jako razboljela. Liječnici je nisu mogli izliječit. Nije bilo druge nade osim da potraži čudotvorni lijek zvan vitamin Lj. Ljudi su o njemu pričali mnoge priče i znali su da je teško naći taj vitamin, jer dolazi iz srca.

Ljubičica je tih dana jako patila, osjećala je da će otići na plavo, tajanstveno nebo.

Sljedećeg poslijepodneva, na vratima se čulo kucanje. Ugledala je Tomislava,visokog dječaka smeđe kose i dobrog srca. Ljubičica ga je voljela od malih nogu, a to je bila njena tajna. Donio joj je čaj pun meda i limuna. Djevojčica je popila čaj i odmah ozdravila. Svi su u selu bili sretni.

 Jedino je Ljubičica znala da je pronašla vitamin LJ , u tom čaju i malo kapi Tomislavove ljubavi.

 Nikolina Kondić 6-1